Document ID: 32008R0516

32008R0516
L 151/3
SLUŽBENI LIST EUROPSKE UNIJE
10.06.2008.
UREDBA KOMISIJE (EZ) br. 516/2008
od 10. lipnja 2008.
o izmjeni uredaba (EZ) br. 1200/2005, (EZ) br. 184/2007, (EZ) br. 243/2007, (EZ) br. 1142/2007, (EZ) br. 1380/2007 i (EZ) br. 165/2008 u pogledu uvjeta odobrenja određenih dodataka hrani za životinje za korištenje u hranidbi životinja
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
budući da:
(1)
BASF Aktiengesellschaft je podnio zahtjev u skladu s člankom 13. stavkom 3. Uredbe (EZ) br. 1831/2003 u kojemu je predložio promjenu naziva nositelja odobrenja iz uredaba Komisije (EZ) br. 1200/2005 (2), (EZ) br. 184/2007 (3), (EZ) br. 243/2007 (4), (EZ) br. 1142/2007 (5), (EZ) br. 1380/2007 (6) i Uredbe Komisije (EZ) br. 165/2008 (7).
(2)
Tim se Uredbama odobrava korištenje određenih dodataka hrani za životinje. Odobrenje je povezano s nositeljem odobrenja. U svim slučajevima nositelj odobrenja je BASF Aktiengesellschaft.
(3)
Podnositelj zahtjeva navodi kako je BASF Aktiengesellschaft postao BASF SE s učinkom od 14. siječnja 2008., te kako je BASF SE isto poduzeće i sada posjeduje prava stavljanja na tržište tih dodataka. Podnositelj zahtjeva dostavio je odgovarajuće dokumente u potporu svojim tvrdnjama.
(4)
Predložena promjena uvjeta odobrenja posve je administrativne prirode i ne zahtijeva novo procjenjivanje dotičnih dodataka. Europska agencija za sigurnost hrane obaviještena je o zahtjevu.
(5)
Kako bi se podnositelju zahtjeva omogućilo da iskoristi svoja prava stavljanja na tržište pod nazivom BASF SE od 14. siječnja 2008., potrebno je promijeniti uvjete odobrenja s učinkom od toga datuma.
(6)
Stoga uredbe (EZ) br. 1200/2005, (EZ) br. 184/2007, (EZ) br. 243/2007, (EZ) br. 1142/2007, (EZ) br. 1380/2007 i (EZ) br. 165/2008 treba odgovarajuće izmijeniti.
(7)
Primjereno je utvrditi prijelazno razdoblje tijekom kojeg se mogu iskoristiti postojeće zalihe.
(8)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
1. U Prilogu I. Uredbi (EZ) br. 1200/2005 u stupcu 2 unosa za 1, riječi „BASF Aktiengesellschaft” zamjenjuju se riječima „BASF SE”.
2. U Prilogu Uredbi (EZ) br. 184/2007 u stupcu 2 unosa za 4d800, riječi „BASF Aktiengesellschaft” zamjenjuju se riječima „BASF SE”.
3. U Prilogu Uredbi (EZ) br. 243/2007 u stupcu 2 unosa za 4a1600, riječi „BASF Aktiengesellschaft” zamjenjuju se riječima „BASF SE”.
4. U Prilogu Uredbi (EZ) br. 1142/2007 u stupcu 2 unosa za 4a1600, riječi „BASF Aktiengesellschaft” zamjenjuju se riječima „BASF SE”.
5. U Prilogu Uredbi (EZ) br. 1380/2007 u stupcu 2 unosa za 4a62, riječi „BASF Aktiengesellschaft” zamjenjuju se riječima „BASF SE”.
6. U Prilogu Uredbi (EZ) br. 165/2008 u stupcu 2 unosa za 4a1600, riječi „BASF Aktiengesellschaft” zamjenjuju se riječima „BASF SE”.
Članak 2.
Postojeće zalihe koje su u skladu s odredbama koje su se primjenjivale prije stupanja na snagu ove Uredbe mogu se i dalje stavljati na tržište i koristiti do 31. listopada 2008.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 14. siječnja 2008.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. lipnja 2008.

Labels: 0
3
17
6